b'\n_START_ARTICLE_\nKoseze, Ljubljana\n_START_PARAGRAPH_\nKoseze so predel mesta Ljubljane, severozahodno od hriba Ro\xc5\xbenik, natan\xc4\x8dneje med ljubljansko obvoznico in Mostecem. Koseze predstavljajo predvsem stanovanjski predel mesta z nizkimi atrijskimi hi\xc5\xa1ami in dvema ve\xc4\x8djima sredi\xc5\xa1\xc4\x8dema stanovanjskih blokov. Pred letom 1970 so bila na tem podro\xc4\x8dju, kjer danes prebiva okrog 9000 stanovalcev, ve\xc4\x8dinoma kmetije, travniki in polja. Koseze od Ro\xc5\xbenika razmejuje Ve\xc4\x8dna pot (cesta) in Kose\xc5\xa1ki bajer, skoznje pa vodi tudi ljubljanska Pot spominov in tovari\xc5\xa1tva. Skozi Koseze potekajo mestne avtobusne linije 5, N5. in 22. V okolici kose\xc5\xa1kih terasastih blokov so \xc5\xa1ola, vrtec, banka, lekarna, itd.'